
BALTŲ DVIKAMIENIŲ ASMENVARDŽIŲ KAMIENAS gud-: 
RYŠIAI SU gaud- IR KAI KURIE JO VARIANTAI 


1. Baltų kalbose yra paplitę vienkamieniai asmenvardžiai su gud-, įpras- 
tai kildinami iš etnonimo gidas (dėl lietuvių vardų žr. Zinkevičius 2008, 
96'; dėl latvių - Blese 1929, 107t.; dėl prūsų — Toporov 1979, 323t.; dėl 
kuršių — Kiparsky 1939, 285t.'). Su šiuo etnonimu dažniausiai siejama ir 
baltų toponimų leksema gud- (dėl lietuvių toponimų žr. LHEZ, 125t.; dėl 
latvių — Endzelīns 1956, 326; dėl prūsų - Toporov 1979, 3243: dėl kur- 
šių — Kiparsky 1939, 104), o prūsų — dar ir su pr. gudde „krūmas“, nors 
lietuvių, latvių ar kuršių vietovardžiai su gud- kartais irgi atsargiai gretinami 
su pr. gudde „krūmas“. 

Dvikamieniai asmenvardžiai su gud- paplitę ribotai: dažni lietuvių vardyne 
(žr. Zinkevičius 2008, 96), prūsams priskiriamas tik vienas avd. Gudewill, 
kurį Nepokupnyj 1973, 86 rado vokiečių pavardėje, o latvių, kuršių pavel- 
de® tokių asmenvardžių neužfiksuota. Nors toponimai ir vienkamieniai vardai 
su gud- baltams yra bendri, siejami su etnonimu gidas, bet kitaip aiškinama 


"Dėl Zinkevičiaus (2008) sąvade pateiktų asmenvardžių vertinimo žr. Sinkevi- 
čiūtė 2010, 145-151. 

? Kiparsky 1939, 285 kuršių vardų kamieną gud- siejo ir su trumpiniu, galėjusiu 
atsirasti iš baltų dvikamienių vardų su gud-. 

* Kita pozicija yra Trautmanno (1925, 138), vienkamienių prūsų vardų kamieną 
gud- gretinusio su gaud-. 

* Pavyzdžiui, Savukynas (1966, 193) gud- turinčius lietuvių hidronimus (kitaip nei 
Vanagas) siejo su pr. gudde „krūmas“. 

> Endzelīns 1956, 336t. dar teikia dėmenis gud- ir vil- turintį la. vv. „gudwille“ 
z 1826. g. r. 1. Nica U IV 90, kurio kilmės atskirai nekomentuoja ir priskiria gud- lizdo 
žodžiams. 

ê Blesės (1929, 20) minimas kuršių avd. Toutegudden, kurį kaip s. la. nurodo ir 
Būga (1958, 257), Kiparskyo (1939, 413) laikomas skaitymo klaida — [u] vietoj [n], 
plg. kitus to paties vardo užrašymus Tontegoden, Tontegudden, kuriuos visus kartu dera 
aiškinti kaip lyvių kalbos dūrinius. 

dvikamienių vardų kamieno gud- kilmė: dalies lietuvių vardų gud- kildinamas 
ne iš lie. gūdas, o gretinamas su gaud- ir siejamas su lie. gūsti. Ši gud- kilmė 
skiriasi ir nuo prūsų dvikamienio vardo gud- kilmės, kurią nurodo Toporo- 
vas (1979, 323—327). 

Taigi gud- yra bendrabaltiškas problemiškos kilmės kamienas, todėl toliau 
siekiama pasiaiškinti šio baltų dvikamienių vardų kamieno kilmę ir jo ryšius 
su gaud-, išskirti dvikamienių vardų su gud- sluoksnius ir aptarti dalį kamieno 
gud- variantų. 

2. Dvikamieniai asmenvardžiai su kamienu gaud- dažni baltų kalbose: 
jie gerai paliudyti lietuvių ir prūsų vardyne (dėl lietuvių vardų žr. Leskien 
1914-1915, 311; Zinkevičius 2008, 89t.; dėl prūsų - Trautmann 1925, 
137t.; Toporov 1979, 174). Dvikamienių vardų su gaud- taip pat turėjo 
latviai, plg. avd. Sedegowde 1288 m. (Blese 1929, 59), kuršiai, plg. avd. Ja- 
govde XIV a., Vissegovd XVI a. (Kiparsky 1939, 287, 371) ir kt. Baltams 
būdingi ir vienkamieniai vardai su gaud- (žr. minėtus autorius). 

Tyrėjai dvikamienių vardų kamienui gaud- suponuoja dvejopą kilmę. Le- 
skienas (1914-1915, 311) pasiūlė minimąjį kamieną sieti su lie. gūuti, gūunu, 
iter. gaudyti; vėliau juo sekė kiti, pvz.: Trautmann 1925, 137; Kiparsky 
1939, 283; Maciejauskienė 1997, 120; Salys (1983, 272) dar nurodė ir 
vedinį lie. (su)gaudinti. Kitokį gaud- aiškinimą, remdamasis la. avd. Sedegow- 
de, pr. avd. Stenegaude, rodos, pirmasis pateikė Blesé (1929, 59), — jam šių 
vardų gaud- dėl reikšminių ryšių su pirmaisiais kamienais atrodė geriau sieti- 
nas su lie. gaūsti, gaudžiū. Šį gaud- aiškinimą vėliau teikė ir, pvz., Kiparsky 
1939, 283; Zinkevičius 1977, 141; 2008, 90, — pastarasis iš pradžių gaud- 
dar gretino ir su lie. gdudyti. Čia priskirtina ir LPŽ (1, 640) autorių pozicija: 
„skardus, skambus etc.“ (LPZ 1, 632). Taigi iš asmenvardžių paplitimo ir kil- 
mės matyti, kad gaud- yra bendrabaltiškas kamienas. 

3. Aptardamas lietuvių dvikamienių asmenvardžių kamieną gud- Leskie- 
nas (1914-1915, 314)’ pirmasis įžvelgė jo sąsają su gaud- teigdamas, kad dėl 
balsių kaitos nėra neįmanoma gaud- sieti su gud-, kurį kildino iš lie. gusti, 
gundu, gudaū ir gretino su lie. gudas „įpratimas, įgudimas“, gudas „įpratęs, 


7 Kuznecovas (1896, 40), aiškinęs gud- ir gaud- ryšį, teigė, kad gud-, kuris yra 
daugelyje bajorų pavardžių, gali būti pirminis kamienas, žemaičių pavardėse pakitęs dėl 
liaudies etimologijos ir įgijęs reikšmę iš lie. gūuti, gaudyti. 

apsukrus“, gudinti „įpratinti, išmokyti“ ir t. t. Vėliau kamieną gud- su gaud-, 
sekdami Leskienu, siejo Salys (1983, 274), Zinkevičius (1977, 146; 2008, 
96). Taip pat Zinkevičius (1977, 146), LPŽ (1, 737t.) autoriai dalies dvi- 
dėmenių vardų kamieną gud- siejo su etnonimu gūdas. Taip gud- kildinant iš 
lie. gusti suponuotas kilme susijusių kamienų gaud- ir gud- ryšys (tik neaišku, 
kuris gaud- kilmės aiškinimas turimas galvoje), o gud- siejant su etnonimu 
suponuojama kita aptariamojo kamieno kilmė. 

Šios dvikamienių vardų kilminės grupės matyti iš Zinkevičiaus (1977, 
146) veikalo: su lie. gūsti siejamas gud-, kuris yra lie. avd. Gudi-gail-a, 
-gard-as, Gud-min-as, -vain-as, -vil-as, -vin-as ir Gėl-gud-as (vėliau Zin- 
kevičius (2008, 96) sąrašą papildė lie. avd. Gid-gal-as*, -man-as, -mant-as 
ir Ly-gud-as, Pū-gud-as“), o su lie. gūdas — lie. avd. Gūd-jon-is, -jurg-is, 
-lenk-is. Tokia asmenvardžių skirtis atrodo motyvuota: is lie. gùsti kildinamas 
gud- tų vardų, kuriuose jis su kitu kamienu neturi reikšminio ryšio, o iš gidas 
— pirmasis dėmuo tų vardų, kurie antrajame dėmenyje turi krikščioniškos 
kilmės vardą ar apeliatyvo kamieną, su gud- sudarantį pravardę. LPŽ autoriai 
pavardes su gud- analizuoja taip pat. 

Pr. avd. Gudewill kamieną gud- siedamas su etnonimu gidas, Toporovas 
(1979, 323-327) jam suponuoja kitą pamatą nei panašių lietuvių vardų ka- 
mienui gud-, nors bendrabaltiško kamieno kilmė turėtų būti ta pati. 

4. Tiriant kamienų gud- ir gaud- ryšius pastebėta, kad vieni lietuvių dvika- 
mieniai vardai su gud- turi tuos pačius kitus kamienus kaip ir lietuvių, prūsų 
asmenvardžiai su gaud-. Tai vardai su pirmaisiais kamienais man- ir mil-, pvz.: 
Mangudas (plg. avd. Moneyðv, Jurkénas 1966, 96) ir lie. Mangaudas (< pvd. 
Morngaudas, LPZ), pr. Manigaude (Trautmann 1925, 55); Milgudas (plg. 
avd. Milgudowa Sd IAK) ir lie. Milgaūdis (plg. vv. Milgaūdžiai Trg r., ATSZ, 
185), pr. Milegaude (Trautmann 1925, 59). Pasitaiko, kad tik prūsų asmen- 
vardžiu su gaud- galima parodyti ryšį su gud-, plg. vardus su vin-: Gudvinas 


ë Zinkevičius (1977, 146) kamieną gud- vv. Gūd-gal-iai siejo su lie. gūdas, bet 
vėliau avd. Gudgalas kamieną gud- kildino iš lie. gùsti (Zinkevičius 2008, 96). Laikant 
vv. Gudgaliai asmenvardinės kilmės onimu, atsiradusiu iš avd. Gudgalis, atrodo moty- 
vuota gud- kildinti iš etnonimo, kaip LPŽ (1, 737) autoriai, nes taip atskleidžiami vardo 
dėmenų ryšiai. 

° Dvikamienių asmenvardžių su gud- sąrašą Zinkevičius (2008, 199, 206, 207) 
išplėtė ir avd. Dau-gud-as, Guda-dail-as, Gud-mint-as, Gud-val-as, tačiau nenurodė jų 
šaltinių ir gud- kilmės. 

(plg. avd. Gudwinaytis Rt, Būga 1958, 254) ir pr. Gaudewins (Būga 1958, 
253). Pirmuosius kamienus ja- (ar jo-) bei sir- turinčių asmenvardžių su gud- 
ir gaud- sąsajas remia ne tik lietuvių, prūsų, bet ir kuršių dvikamieniai vardai, 
pvz.: Jagūdis (plg. ež. Jagūdis Vvs, LHEZ, 133t.) ir lie. Jogaudas (plg. vv. 
Jogaudai Pln, Šlu r., ATSZ, 105), pr. Jagaude, Jogawde (Būga 1958, 242), 
kurš. Jagovde (Kiparsky 1939, 287); Sirgudas (plg. avd. Sirgudowa Ut IAK) 
ir lie. Sirgaudas (plg. avd. Cupk206008uuv, Jurkénas 1966, 94, 166), pr. 
Sirgaude (Trautmann 1925, 92), kurš. Sirgaut (Kiparsky 1939, 344). Iš 
tokių paralelių ryškėja kitų baltų — ypač prūsų — vardų svarba aiškinant gud- 
ir gaud- ryšius: lietuvių kamieno gud- vardai yra susiję su šių kalbų kamieno 
gaud- vardais, kas rodo ryšio bendrabaltiškumą. 

Su pr. avd. Gaudewil (Trautmann 1925, 137) gretintinas lie. avd. Gudvi- 
las (plg. avd. Gudwilowa Sd IAK), turintis tuos pačius kamienus kaip pr. avd. 
Gudewill (Nepokupnyj 1973, 86). Būtent iš prūsų asmenvardžio su gud- 
matyti, kad ne tik lietuvių, bet ir prūsų asmenvardžiai su gud- sudaro poras su 
gaud- vardais. Todėl teigtina, kad kamienas gud- yra bendras baltams”. Dėl 
paralelių su lietuvių, prūsų ir kuršių kamieno gaud- dvikamieniais vardais pr. 
avd. Gudewill, lie. avd. Gudvilas, Gudvinas, Jagudis, Mangudas, Milgudas, 
Sirgudas gali būti laikomi seniausio sluoksnio baltų vardais su gud-, o kamie- 
nų gud- ir gaud- ryšys — bendrabaltišku. 

5. Kad kamienų gud- ir gaud- ryšiai būdingi ir vien lietuvių kalbos asmen- 
vardžiams, matyti iš lietuvių vardų su pirmaisiais kamienais dau-, gel-, ly- 
(ar li-), pvz.: Daugūdis (plg. vv. Daugūdžiai Ukm r., ATSZ, 56), Daugaudas 
(plg. avd. /Įosk2060008uu, Jurkėnas 1966, 94); Gėlgudas, Gelgaudas (abu 
iš Būgos 1958, 249); Lygudas (plg. vv. Lygudai Sl r., ATSZ, 161), Lygau- 
das (plg. vv. Ligovdisk'a S, Leskien 1909, 336), ir antruoju kamienu vain-, 
pvz.: Gudvainis (plg. vv. Gudvainei Ka, Leskien 1911, 392), Gaudawainis 
(Kalwaitis 1910, 3). Dėl ryšių su lietuvių kamieno gaud- vardais lie. avd. 
Daugudis, Gelgudas, Gudvainis, Lygudis gali būti laikomi vėlesnio sluoksnio 
asmenvardžiais su gud-, nes neturi paliudytų sąsajų su kitų baltų kamieno 
gaud- vardais. 


V Jeigu Endzelino (1956, 336) minėtą la. vv. „gudwille“ z 1826. g. r. 1. Nica U 
IV 90 galima laikyti asmenvardinės kilmės oikonimu, tai jo pamatas taip pat yra bendra- 
baltiškas avd. Gudvilas, kuris rodo, kad ir latviai išlaikė bendrų šio sluoksnio vardų su 
kamienu gud-. 

6. Sprendžiant minėtų dvikamienių vardų kamieno gud- kilmės klausimą 
aišku, kad Leskieno pasiūlyta lietuvių kamieno gud- sąsaja su lie. gusti yra 
pamatuota, nes ją remia prūsų leksika: bl. *gud- „linkti, lankstytis“ (iš jo at- 
sirado lie. gùsti), davė pradžią bl. *guda- „sulinkęs, išsilankstęs“, iš kurio kilo 
pr. gudde „krūmynas, krūmai, Gebūsch“ (PKEŽ 1, 420t.)". Todėl pr. avd. 
Gudewill kamienas gud- sietinas su pr. gudde, priklausančiu tam pačiam bl. 
*gud- lizdui kaip ir lietuvių kamienas gud-, kildinamas iš lie. gùsti, o leksikos 
vienetus, rodančius bl. *gud- „linkti, lankstytis“ bendrumą, galima pildyti 
dvikamienių lietuvių ir prūsų vardų kamieno gud- paralele. 

Gretinti dvikamienių vardų kamienus gud- ir gaud- leidžia balsių kaita. Šį 
ryšį prūsų leksikos kontekste patvirtina pr. *gdu- „gauti“, išlikęs pr. gauuns 
„empfahen (empfangen)“ bei susijęs su lie. gdu-ti, la. gaŭ-t „gaudyti“ resp. 
gū-t „gauti“ ir pr. *gud-, kilusio iš bl. *gu-, sąsaja (PKEZ 1, 331). Todėl 
Leskieno, o ne Blesės pateiktas kamieno gaud- aiškinimas (sieti su lie. gduti) 
atrodo priimtinesnis. Taip remiantis kamieno gud- dvikamieniais vardais pa- 
aiškinama dvikamienių vardų su gaud- kilmė. 

Dvikamienių vardų kamieno gaud- ryšiai su lie. gaūsti lizdo žodžiais gali 
būti antriniai, atsiradę dėl trumpinių įtakos. Spėtina, kad šalia išblukusios 
reikšmės trumpinių, kilusių iš dvikamienių asmenvardžių su gaud-, egzistavo 
ir pravardiniai vardai, kurių gaud- atsirado iš lie. gaudus „skardus, skambus“. 
Sumišus vienkamieniams vardams aiškią garso semantiką turintys pravardiniai 
vardai asmenvardžių sistemoje įtvirtino ir trumpinių kilmės vardus, ir garso 
reikšmę. Vėliau šie vienkamieniai vardai galėjo veikti trumpinių pamatinių 
žodžių — dvikamienių asmenvardžių — gaud-: suteikti jam garso reikšmę. 

7. Yra lietuvių dvikamienių asmenvardžių su gud-, kurie neturi porų su 
kamieno gaud- vardais. Tai vardai su antraisiais kamienais gail- (ar gal-): 
Gudiga(i)la (plg. avd. KeyOukea(iū)xosuuv, Būga 1958, 244), Gudgalis (plg. 
avd. Gudgalanis Ukm IAK)"; gaud-: Gudgaudas (plg. avd. Gudgowd, Ma- 
ciejauskiené 1991, 98); gird-: Gudigirdas (plg. avd. Gudigirdowycz, Jur- 
kénas 1966, 76); man-: Gudmanas (plg. avd. KeyOman, Jurkėnas 1966, 


"V Atrodo, kad šiame kontekste reikėtų pritarti Mažiulio minčiai dėl lie. Gūd-upis up., 
la. Gud-upe up. ir kt. aiškinimo kaip * „lanksti upė“, o nesieti upėvardžių tik su etnonimu 
gidas kaip Vanagas (žr. LHEZ, 125t.). 

© Kai kuriuose asmenvardžiuose dėmuo gal- galėjo sutrumpėti iš kamieno gail-, plg. 
Būgos užrašymą, todėl kamienai teikiami kartu. 

96)“; mant-: Gudmantas (plg. pvd. Gūdmantas)“; min-: Gudyminas (plg. vv. 
Tydvimunuuku, Būga 1958, 244), Gudminas (avd. Gudmin, Ramonienė 
1987, 122); mint-: Gudmintas (plg. avd. Gudmintt Kltn IAK); val-: Gudvalis 
LPZ ir antrąjį kamieną gud- turintis avd. Gilgudas (plg. Keuzkeydosuuv, Jur- 
kėnas 1966, 84, 96)”. 

Visi minėti kamienai, su kuriais gud- sudaro asmenvardžius, kaip ir anks- 
tesnių sluoksnių, yra paliudyti kituose lietuvių dvikamieniuose varduose, jų 
ryšys su pamatiniu žodžiu išblėsęs. Taip pat šių vardų kamienai vienas su kitu 
neturi reikšminio ryšio. Todėl jie laikytini dar vėlyvesnio sluoksnio asmen- 
vardžiais, kurie turbūt susidarė kuriant naujus lietuvių vardus pagal egzistuo- 
jančius asmenvardžius su kamienu gud-. 

8. Reikšminio ryšio neturi ir Būgos (1958, 257) teiktas lie. avd. * Gudi- 
tautas, pakitęs į avd. Gutautas. Būgos pasiūlyta avd. *Gudi-tautas raida atrodo 
logiška, nes iškritus jungiamajam balsiui (greičiausiai nekirčiuotam) pirmasis 
kamienas sutrumpėjo į gu-'* dėl asimiliacijos, antrojo kamieno inicialei vei- 
kiant pirmojo finalę. Kamieną gu- turi ir lie. avd. Gudirgis (Skardžius 1998, 
888), susidaręs sutrumpėjus Būgos (1958, 244) teikiamam avd. Gudi-dirgis 
Lnkv dėl asimiliacijos. Jeigu avd. Gudi-dirgis neatsirado dėl metatezės iš avd. 
Gudi-girdis, paliudyto lietuvių kalboje (žr. anksčiau), tai kamienas dirg- kilo 
iš hipokoristinio kamieno, susidariusio iš avd. Dir-gėla, Dir-gilas ar kt. pir- 
mojo kamieno ir antrojo pradžios, niekur kitur lyg ir nepaliudyto antrojo 
kamieno pozicijoje. Taigi gu- pirmiausia atsirado varduose dėl asimiliacijos 
kamienų sandūroje, kai išnyko jungiamasis balsis, 

Lie. avd. Guvainis (plg. vv. Guvainiai ŠII r., ATSŽ, 383)”, Gùminas (Zin- 
kevičius 2008, 96)" taip pat įžvelgtinas kamienas gu-, nors vardai gali būti 
laikomi ir vienkamieniais asmenvardžiais su guv- ir gum-. Čia kamieną gu- 
remtų išlikę vardai su gud-, lie. avd. Gudvainis (plg. vv. Gudwainei Ka, Le- 


S Avd. Gudmanas prie šios grupės vardų minimas sąlygiškai, daugiau iš tradicijos, 
nes daugeliu atveju šis vardas yra skolinys iš vokiečių ir gali būti avd. Gutmanas variantas 
(dar žr. LPŽ 1, 750). 

“ Dėl kamienų gud- ir gūd- santykio žr. toliau. 

5 Atrodo, kad šį asmenvardį vieną kartą pamini Jurkėnas, todėl jo patikimumas ver- 
tintinas atsargiai. 

© Kamieno gu- kilmės Zinkevičius (2008, 96) plačiau neaiškina. 

17 Minėtinas ir avd. Gūvainis (plg. vv. Gūvainiai Šll r., ATSZ, 97), kurio gū- yra ka- 
mieno gu- variantas. 

!8 Avd. Giiminas Zinkevičius teikia be šaltinio nuorodos. 

skien 1911, 392), Gudminas (plg. avd. Gudmin, Ramonienė 1987, 122), 
kurių pirmasis CVC- struktūros skiemuo galėjo kisti į CV- dėl universalumo. 
Tačiau kamieno gu- vardai galėjo atsirasti ir pagal egzistuojančius vardus su 
pradžios gu-. Atrodo, taip galima aiškinti Zinkevičiaus (2008, 96) nuro- 
domus lie. avd. Gu-baras, Gu-taras, Po-gu-miras, bet abejotinas jų patikimu- 
mas: trūksta liudijimų iš rašytinių šaltinių. Minėti vardai rodo, kad kamienas 
gu- vėliau galėjo atsirasti ir dėl vardų analogijos ar trumpėjant dvikamienių 
vardų pirmajam kamienui. 

9. Lietuvių vardyne yra ir kitokių pirmojo dėmens gud- asmenvardžių, 
kurių antrasis dėmuo turi apeliatyvinį kamieną. Tai asmenvardžiai su gal- 
(Gūdgalis LPŽ®), lenk- (Gūdlenkis LPŽ), parak- (Gudparakis Grz IAK), viet- 
(Gudwietys Vikv IAK), Zent- (Gud3entis Vikv IAK). Čia priskirtinas ir avd. 
Balgudis” (plg. vv. Balgudžei Wo, Leskien 1909, 331), nors Leskienas 
(l.c.) ir mini tokį patį kitą kamieną turintį avd. Balgaudis, kuris neatrodo 
patikimas, nes atstatomas iš vv. Bolgavde S“', prie kurio neaiškinęs pateikia 
formą Balgaudzei pl. 

Dar kitų asmenvardžių su gud- antrasis kamienas kilo iš krikščioniškos 
kilmės vardo. Tai vardai su dėmenimis jon- (Gūdjonis LPZ), jurg- (Gūdjurgis 
LPZ), mik- (Gudmikas, plg. avd. Gudmikaytis Vikv LAK), petr- (Gudpetris 
Jon IAK). 

Asmenvardziai su gud-, turintys antrąjį dėmenį — apeliatyvinį kamieną, yra 
dūrinių kilmės pravardės. Dėl dėmenų semantikos jų gud- gali būti kildina- 
mas iš lie. gudas, nes taip paaiškinamas dūrinio kamienų ryšys. Kitų vardų, 
kurių antrasis dėmuo yra krikščioniškos kilmės vardas, pirmąjį dėmenį siejant 
su lie. gudas taip pat susidaro pravardė, kuria nusakoma priklausomybė. Dalį 
šių minėtų vardų taip ir aiškino Zinkevičius (1977, 146), kurio sąrašą gali- 
ma plėsti lie. avd. Balgudis, Gudmikas, Gudpetris“*, Gudparakis, Gudvietys““. 


“ Dėmens gal- kilmė yra dvejopa: vieni vardai su gal- atsirado trumpėjant kamienui 
gail-, o kiti — iš lie. galas. Dėl kamieno gal- dar žr. išn. 8. 

2 Avd. Balgudis Leskienas (1909, 331) aiškina atsiradusį iš lie. bala ir gūdas. 

*! Leskieno minimas Spruogio vietovardis greičiausiai yra Balgaudė, aiškintinas kaip 
metaforinis dūrinys iš lie. bala ir gaūsti. 

2 LPŽ 1, 750 yra pvd. Gūtpetris, kurios pirmąjį dėmenį žodyno autoriai sieja su lie. 
gudas. 

* Vėliau asmenvardžių sąrašą, kurių pirmasis kamienas gud- sietinas su lie. gūdas, 
Zinkevičius (2008, 538) dar papildė avd. Gūdžentis. 

10. Šalia aptartų dvejopos kilmės dėmenį gud- turinčių asmenvardžių lite- 
ratūroje dar minima kitų vardų, kurių patikimumas abejotinas. Salys (1983, 
274), kuriuo vėliau remiasi kiti tyrėjai, be nuorodų teikia lie. avd. Gūdigardas, 
nors šio vardo, fiksuoto šaltiniuose, nepavyko rasti. Svarstytina Zinkevi- 
čiaus (2008, 206) minima pvd. Gudaddilis, kurios antrasis dėmuo atrodo ne- 
patikimas: dail- lyg ir nepaliudytas kituose dvikamieniuose varduose. Rodos, 
kad tiksliau šį vardą aiškinti atsiradusį dėl asimiliacijos iš avd. Gudagailas, 
kurio abu kamienai yra lietuvių kalboje. Taip pat problemiškas atrodo lie. 
avd. (Bi-) Bygudis““, kurio daugiskaitinę formą Bygudžei Leskienas (1909, 
339) nepaaiškinęs nurodo prie vv. Pa-bigude S, nes kitur toks asmenvardis lyg 
ir neminimas. Lie. avd. Pagudas, teikiamas Zinkevičiaus (2008, 96), taip 
pat atrodo nepatikimas vardas ne tik dėl gud- sąsajos su lie. gusti, bet ir dėl 
segmentacijos, minėjimo šaltiniuose. 

11. Baltų kalbų onomastikos duomenys yra problemiški ir dėl jų užrašy- 
mų: kartais būna sunku atstatyti onimų, paliudytų nelietuviškai rašytuose šal- 
tiniuose, lietuviškas formas. Antai istorijos šaltiniai nefiksuoja kamieno gud- 
medialės kiekybinio skirtumo, nors iš LPŽ matyti, kad yra ir pavardžių su 
kamienu gūd-, plg. lie. pvd. Gelgūda Sil, Gūdmantas Jnk, Giidmontas Grš“?. 
LPŽ (1, 738) autoriai kamieną gūd- sieja su lie. gūsti, tačiau atrodo, kad šio 
aiškinimo neremia lie. gùsti morfologija. 

Pavardės su gūd- yra paplitusios ribotame vakarų aukštaičių areale, kur ne- 
ilginami trumpieji kirčiuoti balsiai. Kad ilgumas greičiausiai čia yra antrinis, 
atsiradęs apibrėžtame plote, remtų pvd. Gelgudas Sl, kurios kamieno gud- 
variantas yra pvd. Gelgūda Sil. Tačiau kamieno gūd- pavardės su antruoju dé- 
meniu mant- neturi poros su gud-. Gali būti, kad gūd- yra atsiradęs perdirbus 
gud- dėl ekstralingvistinių priežasčių. 

12. Dalies dvikamienių vardų kamieno gud- variantas gut- atsirado pirma- 
jame dvikamienių vardų kamiene dėl asimiliacijos, plg. lie. pvd. Gutpetris. 
Svarstytinas yra kitų lietuvių vardų antrasis dėmuo gut-. LPŽ (1, 648) au- 
toriams jo kilmė neaiški, o Smoczynskis (2001, 464) kamieną gut-, kaip 
galima spręsti iš dvikamienių vardų pateikimo, laiko kamienų gud- ar gaud- 
variantu, atsiradusiu dėl slavų kalbų įtakos. Toki kamienų gud- ir gut- varian- 


% Yra ir kamieną gaud- turintis avd. Bygaudas (plg. ež. Bygaudas Sem, LHEZ, 63). 
3 Čia turbūt priskirtinas ir avd. Gūdmantas Snt, vartojamas gyvojoje kalboje vietoj 
oficialiosios formos pvd. Gutmantas. 

tiškumą remia asmenvardžių užrašymai IAK, plg. Videniškių 1691-1781 m. 
avd. Daugudis IAK ir Dawgutis IAK, taip pat ir vienodus kitus kamienus tu- 
rinčias lietuvių pavardes, paplitusias tame pačiame areale, pvz., pvd. Gelguta 
Vikv ir Gelgūda Sil. Todėl manytina, kad dalį antrąjį kamieną gut- turinčių 
asmenvardžių galima aiškinti atsiradusius iš gud- dėl slavų kalbų įtakos, kaip 
siūlo Smoczyńskis. Šiuo atveju kamieno gud- variantai yra vardai su gut-, 
turintys kitus tuos pačius kamienus. 

13. Išvados. Iš dvikamienių vardų su gud- inventoriaus matyti, kad jų gud- 
yra nevienodos kilmės, o su juo sudaryti lietuvių ir prūsų kalbų dvikamieniai 
vardai yra skirtingo senumo. 

13.1. Anksčiausio sluoksnio vardų baltų kamienas gud- atsirado iš lie. gūsti, 
pr. gudde ir yra asmenvardžiuose, kurie turi tuos pačius kitus kamienus kaip 
lietuvių ir (ar) prūsų, kuršių vardai su gaud-. Gretinti kamienus gud- ir gaud- 
leidžia balsių kaita, kurią remia lietuvių ir prūsų leksika, todėl šalia lie. gūsti, 
pr. gudde tinkamesnis atrodo Leskieno pateiktas kamieno gaud- aiškinimas — 
sieti su lie. gauti, o ryšiai su garso semantikos žodžiais laikytini antriniais. 

13.2. Vėlesnio sluoksnio asmenvardžiai yra lietuvių vardai su gud-, kurių 
kiti kamienai yra tokie patys kaip ir lietuvių vardų su gaud-. Kadangi šių 
vardų su gud-, kaip ir ankstesnio sluoksnio, kiti kamienai yra paliudyti dvi- 
kamieniuose varduose, jų ryšys su pamatiniais žodžiais išblėsęs ir kamienai 
semantiškai nesusiję, todėl kamienas gud- sietinas su lie. gusti. 

13.3. Dar vėlyvesnio sluoksnio asmenvardžiai yra lietuvių vardai su gud-, 
nesudarantys porų su gaud- vardais ir galėję atsirasti pagal kitus dvikamienius 
vardus su gud. Taip pat šiam sluoksniui priskirtini ir kamieno gud- variantus 
gu-, gūd-, gut- turintys vardai, kuriems nebūdingos paralelės su gaud- vardais, 
o jų kamienų, kaip ir kitų šio sluoksnio vardų, nesieja reikšminiai ryšiai. 

13.4. Vėliausio sluoksnio asmenvardžiai yra vardai, kurių antrasis dėmuo 
arba turi apeliatyvinį kamieną, arba kilo iš krikščioniškos kilmės vardo. Šių 
vardų gud- yra susijęs su etnonimu gidas, — toki jų aiškinimą remia dėmenų 
ryšiai, rodantys pravardinius dūrinius. 

BALTIC COMPOUND PROPER NAMES WITH gud-: 
VARIATION AND RELATIONSHIP TO gaud- 


Summary 


A survey of the Lithuanian and Old Prussian compound proper names with the stem 
gud- shows them to be of heterogeneous date and origin. 

The oldest layer (e.g. OPr. Gudewill, Lith. Gudvilas, Milgudas, Sirgudas, etc.) origi- 
nated from Lith. gūsti, OPr. gudde and is found in compound names with the same com- 
ponents as Lithuanian, Prussian and Curonian names with gaud-. Both stems, gud- and 
gaud-, are in a well-established ablaut relationship. The best account of gaud- seems to be 
that of Leskien, with Lith. gduti. A connection with other words denoting sounds would 
be secondary. 

A later layer are Lithuanian proper nouns with the same components as Lithuanian 
names with gaud- (e.g. Lith. Daugudis, Gelgudas, Gudvainis, etc.). Since the elements in 
combination with gud- are well attested among compound proper names, are semanti- 
cally opaque, and the members of the compound names are not semantically related, 
gud- is also to be related to Lith. gusti. 

A still later layer are names where gud- is not in variation with gaud- (e.g. Lith. Gu- 
digirdas, Gudmintas, etc.). They may have arisen on the model of other names with gud-. 
Variants with gu-, gūd-, gut- (e.g. Lith. Gelguta, Gūdmantas, Gutautas, etc.) probably 
belong in this layer as well, as they are not in variation with gaud- and the members of 
the compound names are not semantically related. 

The most recent layer are names whose second member is either an appellative stem 
(e.g. Lith. Gudparakis, Gudwietys, etc.), or is taken from names of Christian origin (e.g. 
Lith. Gudmikas, Gudpetris, etc.). In these names gud- is related to the ethnonym gidas, 
as the relationship between the members of the compounds points to origin in nick- 
names. 

